**Dôvodová správa**

Ministerstvo investícií, regionálneho rozvoja a informatizácie Slovenskej republiky ako Riadiaci orgán pre Integrovaný regionálny operačný program ( RO pre IROP) má vyhlásenú výzvu na predkladanie žiadostí o nenávratný finančný príspevok na podporu zelenej infraštruktúry a regeneráciu vnútroblokov sídlisk v rámci Prioritnej osi 7-REACT-EU pre Špecifický cieľ 7.3 – Zlepšenie environmentálnych aspektov v mestách a mestských oblastiach.

Mestská časť Košice – Sídlisko KVP využila možnosť získania finančných prostriedkov vo výške 95% celkových oprávnených výdavkov na projekt zo zdrojov Európskeho fondu regionálneho rozvoja REACT-EÚ predložením žiadosti o nenávratný finančný príspevok na projekt **„Realizácia zelenej strechy budovy miestneho úradu“.** Hlavným cieľom projektu je realizácia zelenej strechy na budove miestneho úradu, ktorá významne môže prispieť k zlepšeniu životného prostredia a zmierneniu znečisťovania ovzdušia. Výhodami zelenej strechy sú: zadržiavanie dažďovej vody, ochladzovanie prostredia, zvuková izolácia, úspora energií a aktívna podpora miestnej biodiverzity.

Celková predpokladaná výška výdavkov projektu je **105 978,95 EUR s DPH**.

Hodnota požadovanej spoluúčasti Mestskej časti Košice- Sídlisko KVP vo výške 5 % predstavuje sumu **5 298,95 EUR**.

Materiál je predkladaný miestnemu zastupiteľstvu z dôvodu, že uznesenie miestneho zastupiteľstva v navrhovanom znení je jednou z povinných príloh žiadosti o nenávratný finančný príspevok.

V Košiciach, dňa 06.04.2022

Spracovala:

Ing. Jana Timková

právne oddelenie